Trekirkene i Maramureș

Trekirkene i Maramureș (Bisericile din lemn din Maramureș på rumensk) er en del av verdensarven i Europa som finnes i den historiske regionen Maramureș, Transilvania, Nord-Romania. Kirkene viser en høyt raffinert teknisk kunnskap som må ha sirkulert uhindret siden middelalderen over store deler av kontinentet. Disse kirkene er delvis laget av norsk gran (dvs. Norway spruce tree på engelsk eller molid norvegian på rumensk), som også vokser i Romania i Karpatene. De er også en innfødt tresort i fjellområdene i Romania. I de rumenske Karpatene er denne tresorten den mest utbredte bartrærarten. I konfesjonell henseende er disse kirkene både ortodokse og gresk-katolske. I tillegg, Romania er det landet som har flest trekirker som står på UNESCOs verdensarvliste (tidligere ble det bygget mer enn 1400 slike trekirker over hele Romania). Åtte slike trekirker i Maramureș ble anerkjent som UNESCOs verdensarvsteder i 1999.

I dag er 42 trekirker bevart i Maramureș, de representerer om lag en tredjedel av de 120 kirkene som var i bruk i begynnelsen av 1800-tallet. Halvparten av de bevarte trekirkene ble bygget på 1700-tallet. Koret i Cornești kirke og tårnet i Breb kirke er datert til begynnelsen av 1500-tallet.

I tillegg finnes det også flere trekirker bygget i stil med disse kirkene fra Maramureș i naboprovinsen Bukovina (f. eks. i Dorna-Arini kommune, Suceava fylke) og andre steder i Romania (f. eks. Kirken i Dragomirești i «Dimitrie Gusti» nasjonalt landsbymuseum, Bukarest også). I flere arkitektoniske henseender ligner disse rumenske trekirkene de norske stavkirkene.

 Galleri 

 Referanser 

 Eksterne lenker 

 Tracing a Sacred Building Tradition
 Et dateringsprosjekt ved Lunds universitet
 The wooden architecture of Maramures 
 Reiserapport: Rumänskt kulturarv i trä  
  Wooden Churches of Maramureş (UNESCO/NHK) av UNESCO på YouTube
  The Wooden Churches of Maramureș / Romania in UNESCO 65 av Romanian Cultural Institute New York på YouTube

Kategori:Kirker i Romania
Kategori:Verdensarven i Romania